Pasgebore baba op huis se voorstoep gevindArgieffoto Russel Meiring, woordvoerder van ER24, het gesê die baba is op die voorstoep van ŉ huis in Cottonwood Place in Panorama Gardens gelos. Paramedici is na die toneel ontbied om haar te behandel. Die babadogtertjie was effens verkluim, maar was in ŉ stabiele toestand, het Meiring gesê. “Die jong pasiëntjie is deur paramedici behandel en na die Northdale-hospitaal geneem vir behandeling.” Die voorval is by die polisie aangemeld wat die saak sal ondersoek.